'n Maaltyd moet asseblief aan my voorsien word by alle funksies - let asb daarop dat ek by my DJ tafel eet.
Ek behou die reg voor om toerusting na 'n geskikte plek te skuif indien weersomstandighede dit vereis. Die finale besluit daarvoor berus by my en nie die kliënt nie.
Die koordlose mikrofone is baie duur en moet deur die gebruiker (bv. die seremoniemeester) beskerm en opgepas word. Indien die mikrofoon beskadig word, is die kliënt verantwoordelik vir die vervanging daarvan.
Versoeke van gaste by die funksie is welkom en ek speel dit met graagte. Musiekversoeke moet egter by die geleentheid pas. Indien ek voel dat 'n musiekversoek nie gepas is vir die funksie nie, sal ek dit eers met die bruidegom of bruid bespreek, wat sal bevestig of die betrokke versoek gespeel moet word of nie.